A4-0169/97

Ψήφισμα σχετικά με την έκθεση της Επιτροπής για τη φορολογία στην Ευρωπαϊκή Ένωση: έκθεση για την εξέλιξη των φορολογικών συστημάτων (COM(96)0546 - C4- 0054/97)

Το Ευρωπαϊκό Κοινοβούλιο,

- έχοντας υπόψη την έκθεση της Επιτροπής (COM(96)0546 - C4-0054/97),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής (A4-0169/97),

Α. λαμβάνοντας υπόψη ότι, κατά την περίοδο 1980-1994, ενώ το συνολικό ποσοστό της φορολογίας, δηλαδή η αναλογία των φόρων και των κοινοτικών εισφορών επί του ΑΕΠ στην Ευρωπαϊκή Ένωση σημείωσε συνολικά ελάχιστη αύξηση (μόνον 2 περίπου ποσοστιαίες μονάδες), κατά την ίδια περίοδο σημειώθηκαν μεγάλες αλλαγές στη δομή των φορολογικών εσόδων, με αποτέλεσμα την αύξηση της φορολογικής επιβάρυνσης στους μη κινητικούς τομείς παραγωγής, ιδίως στην εργασία, και τη μείωση των επιβαρύνσεων στους πιο κινητικούς τομείς, ιδίως στο κεφάλαιο (οι καταλογιζόμενοι φορολογικοί συντελεστές στον τομέα της εργασίας αυξήθηκαν κατά 6% κατά μέσο όρο, ενώ οι συντελεστές στους άλλους τομείς παραγωγής - ιδίως το κεφάλαιο - μειώθηκαν κατά 9% περίπου),

Β. λαμβάνοντας υπόψη ότι η επιβολή μεγαλύτερης φορολογίας επί των μη ανανεώσιμων πηγών ενέργειας και της ρύπανσης του περιβάλλοντος είναι όχι μόνο επιτακτικώς αναγκαία για οικολογικούς λόγους, αλλά και απαραίτητη για τη χρηματοδότηση του παράγοντα Εργασία,

Γ. λαμβάνοντας υπόψη ότι, παρόλο που οι διαφορές των επιπέδων φορολόγησης μεταξύ των κρατών μειώθηκαν κατά τα τελευταία έτη, λόγω μιας γενικευμένης αύξησης των ελαχίστων συντελεστών, η αλλαγή των δομών της φορολόγησης είχε πολύ διαφορετικές επιπτώσεις στα διάφορα κράτη μέλη,

Δ. λαμβάνοντας υπόψη ότι αυτή η έλλειψη εναρμόνισης και συντονισμού δημιούργησε φαινόμενα διάβρωσης της φορολογικής βάσης, με αποτέλεσμα τη μείωση των εισπράξεων,

Ε. λαμβάνοντας υπόψη ότι η μετατόπιση επενδύσεων κεφαλαίων για καθαρά φορολογικούς λόγους ή η άμεση φοροδιαφυγή προκαλεί τόσο την εσφαλμένη διάθεση οικονομικών πόρων όσο και την υπονόμευση του κοινωνικού ρόλου του κράτους και, συνεπώς, πρέπει να ληφθούν αποφασιστικά μέτρα για την καταπολέμησή τους,

ΣΤ. λαμβάνοντας υπόψη ότι η πρόσφατη αυξητική τάση για υπερβολικό και επιζήμιο φορολογικό ντάμπινγκ εκ μέρους ορισμένων κρατών μελών προκαλεί την περαιτέρω υπονόμευση ορισμένων βάσεων υπολογισμού των φόρων και, συνεπώς, τη μείωση των συνολικών φορολογικών εσόδων,

Ζ. λαμβάνοντας υπόψη ότι το φαινόμενο που παρατηρήθηκε είναι ο φορολογικός ανταγωνισμός που, εφόσον υπερβεί τα φυσιολογικά όρια που εγγυώνται έναν υγιή ανταγωνισμό μεταξύ συστημάτων και διαφορετικής φιλοσοφίας οικονομικών πολιτικών και δημοσίων παρεμβάσεων, δημιουργεί αρνητικά φαινόμενα και περαιτέρω επιδείνωση της διάβρωσης της φορολογικής βάσης,

Η. λαμβάνοντας υπόψη ότι, κατ' αρχήν, αυτές οι αρνητικές συνέπειες επιδρούν στην καλή λειτουργία της εσωτερικής αγοράς με την μερική μόνον εκμετάλλευση των πλεονεκτημάτων που μπορεί να δημιουργήσει όσον αφορά την παραγωγή και την απασχόληση και με στρεβλώσεις των οικονομικών ισοτιμιών που θα μπορούσαν να επηρεάσουν αρνητικά ακόμη και την καλή λειτουργία της ΟΝΕ,

Θ. λαμβάνοντας υπόψη ότι, υπό το φως της διαδικασίας της νομισματικής ενοποίησης πρέπει να προετοιμαστεί αμέσως ένα πλαίσιο παρέμβασης προκειμένου να αποφευχθεί ο κίνδυνος να επιδεινωθούν οι αρνητικές αντιδράσεις του φορολογικού ανταγωνισμού λόγω του ενιαίου νομίσματος και να αρθεί κάθε εμπόδιο της ελευθερίας της κίνησης κεφαλαίων και άλλων οικονομικών συναλλαγών,

Ι. λαμβάνοντας υπόψη τις ιδιαιτέρως αρνητικές επιπτώσεις στην αγορά εργασίας που οφείλονται στη σημερινή κατανομή των φορολογικών επιβαρύνσεων, ιδίως δε τη δυσκολία να αντιμετωπισθεί η ανεργία και η απώλεια της ανταγωνιστικότητας της ευρωπαϊκής βιομηχανίας, καθώς και την ελλιπή εκμετάλλευση των πλεονεκτημάτων της εσωτερικής αγοράς,

ΙΑ. λαμβάνοντας υπόψη ότι οι μη συντονισμένες φορολογικές πολιτικές, σε μία κατάσταση σταδιακής απελευθέρωσης της κίνησης των αγαθών, υπηρεσιών, προσώπων και κεφαλαίων, έχει ως τελικό αποτέλεσμα να χάνουν τα μεμονωμένα εθνικά κράτη την κυριαρχία της φορολογικής πολιτικής, και, κατά συνέπεια, του φορολογικού μηχανισμού γενικότερα, υπέρ της αγοράς,

ΙΒ. λαμβάνοντας υπόψη ότι τα κράτη μέλη συνειδητοποιούν όλο και περισσότερο την ανάγκη συντονισμού, ταυτόχρονα όμως αρνούνται να εγκαταλείψουν την αρχή της ομοφωνίας σε θέματα που συνδέονται με τη φορολογία,

ΙΓ. λαμβάνοντας υπόψη ότι είναι πλέον αναγκαίος ο συντονισμός των εθνικών φορολογικών συστημάτων, με πνεύμα όμως σεβασμού των τεσσάρων θεμελιωδών ελευθεριών της Συνθήκης και της αρχής των μη διακρίσεων,

ΙΔ. λαμβάνοντας υπόψη ότι ένα σύστημα αποτελεσματικής φορολόγησης πρέπει να μπορεί να συνδυάζει τις απαιτήσεις της χρηματοδότησης του προϋπολογισμού του κράτους μέλους με την αποτελεσματικότητα της χρήσης των πόρων και την καλή λειτουργία της αγοράς, και ότι, κατά συνέπεια, δεν πρέπει να εμποδίζει, αντιθέτως δε να ευνοεί την οικονομική αύξηση, με πνεύμα σεβασμού του φυσικού περιβάλλοντος και να προωθεί την απασχόληση σε εθνικό και ευρωπαϊκό επίπεδο,

1. χαιρετίζει τις κατευθυντήριες γραμμές της Επιτροπής στον τομέα της φορολογικής πολιτικής και συμφωνεί ότι είναι ανάγκη να υπάρξει καλύτερος συντονισμός αυτών των πολιτικών[semigr ]

2. ζητεί τον αναπροσανατολισμό της φορολογικής πολιτικής στην ΕΕ που θα εξασφαλίζει τη διαμόρφωσή της σύμφωνα με κριτήρια μιας φιλοπεριβαλλοντικής και ευνοϊκής για την απασχόληση πολιτικής καθώς και σύμφωνα με τις αρχές της κοινωνικής δικαιοσύνης[semigr ]

3. υπογραμμίζει την ανάγκη να διευρυνθούν οι αρμοδιότητες της ΕΕ στον τομέα της φορολογικής εναρμόνισης ούτως ώστε να καλύπτουν τη φορολογία επί των επιχειρήσεων και του κεφαλαίου, προκειμένου να περιοριστούν οι στρεβλώσεις στον τομέα του ανταγωνισμού στην εσωτερική αγορά[semigr ]

4. ζητεί να χαραχθεί μια στρατηγική της ΕΕ στον τομέα της φορολογικής πολιτικής για την καταπολέμηση του καταστροφικού φορολογικού ανταγωνισμού υπέρ του κεφαλαίου και των επιχειρήσεων, εφόσον η τακτική αυτή οδηγεί στη μείωση των κρατικών εσόδων και δεν ανταποκρίνεται τόσο στην αρχή της φορολογικής δικαιοσύνης όσο και στην ανάγκη για τη χρηματοδότηση των δημσίων δαπανών[semigr ]

5. υποστηρίζει την άποψη ότι τα φορολογικά συστήματα στην ΕΕ πρέπει να διαβαθμιστούν σύμφωνα με τα κριτήρια της κοινωνικής δικαιοσύνης, της απλούστευσης, της διαφάνειας και της αποτελεσματικότητας καθώς και σύμφωνα με την αρχή της φορολογίας ανάλογα με την ικανότητα προς πληρωμή και ειδικότερα ζητεί να θεσπιστεί ένας ελάχιστος φορολογικός συντελεστής που θα επιβαρύνει όλα τα εισοδήματα στην ΕΕ[semigr ]

6. θεωρεί την αρχή της προοδευτικότητας της φορολογίας θεμελιώδη για την προώθηση της φορολογικής ισότητας και της κοινωνικής δικαιοσύνης[semigr ]

7. θεωρεί ότι η δημιουργία της Ομάδας Εκπροσώπησης σε υψηλό επίπεδο των Υπουργών Οικονομικών που απεφάσισε το πρόσφατο Ευρωπαϊκό Συμβούλιο του Δουβλίνου θα είναι χρήσιμη, προκειμένου να επιτευχθεί ικανοποιητικότερη πρόοδος και μία βάση συμφωνίας, στο πλαίσιο του Συμβουλίου, επί του προβλήματος του συντονισμού των φορολογικών πολιτικών[semigr ]

8. ζητεί ωστόσο, αυτή η διαδικασία να μην οδηγήσει στον αποκλεισμό του Ευρωπαϊκού Κοινοβουλίου από τις σχετικές συζητήσεις και την μετέπειτα παρακολούθηση της ορθής εφαρμογής των αποφάσεων που ελήφθησαν, δεδομένου ότι το θέμα της φορολογίας επηρεάζει άμεσα τις οικονομικές δραστηριότητες των μεμονωμένων ευρωπαίων πολιτών[semigr ]

9. υποστηρίζει την άποψη ότι δεν θα πρέπει να αυξηθεί περαιτέρω το συνολικό ύψος των φορολογικών επιβαρύνσεων[semigr ]

10. θεωρεί ότι ο καλύτερος συντονισμός των φορολογικών πολιτικών με στόχο την απλοποίηση και εναρμόνιση των φορολογικών συστημάτων, και η αποφασιστική και συντονισμένη καταπολέμηση περιπτώσεων απάτης στο φορολογικό τομέα και φοροδιαφυγής πρέπει να επιτευχθεί πάραυτα από τα κράτη μέλη[semigr ]

11. θεωρεί ότι όσον αφορά την αγορά εργασίας, πρέπει να γίνεται διάκριση μεταξύ των μακροπρόθεσμων μέτρων τα οποία επιδιώκονται, συμπεριλαμβανομένων των βραχυπρόθεσμων φορολογικών απαλλαγών για τις ΜΜΕ και τις επιχειρήσεις εντατικής απασχόλησης[semigr ]

12. ζητεί να εφαρμοσθούν επιτέλους στις ευρωπαϊκές οδηγίες οι συστάσεις της επιτροπής Ruding για τη φορολογία επί των επιχειρήσεων[semigr ]

13. πιστεύει ότι για την καλύτερη λειτουργία της αγοράς της εργασίας και την αύξηση της ευελιξίας σε επίπεδο είτε εθνικό είτε ευρωπαϊκό, πρέπει να προχωρήσουμε προς την κατάργηση κάθε μορφής διπλής φορολόγησης επί των εισοδημάτων της εργασίας και των λοιπών φορολογικών εμποδίων και των εμποδίων προληπτικής και ασφαλιστικής φύσης που εμποδίζουν την κινητικότητα στο πλαίσιο της Ένωσης[semigr ]

14. ζητεί από την Επιτροπή να εκπονήσει σχέδιο Συνθήκης της Ένωσης, ως πλαίσιο για έναν καλύτερο συντονισμό των υφισταμένων διμερών φορολογικών συμφωνιών μεταξύ κρατών μελών, με στόχο την οριστική διευθέτηση των προβλημάτων που οφείλονται στη διπλή φορολογία και τις διπλές κοινωνικές εισφορές των οποίων υποπίπτουν συχνά θύματα οι διασυνοριακοί εργαζόμενοι[semigr ]

15. πιστεύει επίσης ότι πρέπει να δοθεί ειδική προσοχή στον τομέα της φορολόγησης των επιχειρήσεων, σε κάθε μορφή φορολόγησης που, εκ των πραγμάτων, δημιουργεί διπλή φορολόγηση επί ορισμένων διασυνοριακών δραστηριοτήτων (πληρωμή προμηθειών και τόκων μεταξύ συνεταίρων κλπ.)[semigr ]

16. κρίνει ότι οι πρωτοβουλίες υπέρ της δημιουργίας εναλλακτικών εσόδων, οι οποίες έχουν ως στόχο τις σπάνιες και μη ανανεώσιμες πηγές, όπως είναι οι οικολογικοί φόροι και η φορολόγηση επί της ενέργειας, μπορούν να περιορίσουν τη φορολογική επιβάρυνση επί της εργασίας αφήνοντας αδιαφοροποίητη τη συνολική φορολογική πίεση[semigr ] καλεί την Επιτροπή και το Συμβούλιο να συνεχίσουν σε αυτόν τον δρόμο[semigr ]

17. καλεί την Επιτροπή με τη βελτίωση του νομοθετικού πλαισίου να προωθήσει και να ενισχύσει τη συνεργασία μεταξύ των εθνικών φορολογικών αρχών, προκειμένου να ανταλλάσσουν πληροφορίες σε σχέση με την εμπειρία τους και τις καλύτερες πρακτικές που μπορούν να ενισχύσουν την καταπολέμηση της φοροδιαφυγής και των σημερινών μορφών αποφυγής της φορολόγησης[semigr ]

18. θεωρεί ότι το σχέδιο για τον καθορισμό των κωδίκων συμπεριφοράς όσον αφορά τη φορολογική πολιτική, δηλαδή η σύναψη συμφωνιών αυτοπεριορισμού μεταξύ των κρατών μελών, οι οποίες ως τέτοιες αποτελούν ένα συμπλήρωμα στη νομοθεσία και τις ισχύουσες συνθήκες, μπορεί να είναι αποτελεσματική απάντηση στα προβλήματα που προαναφέραμε και μπορεί επίσης να επιφέρει σημαντική πρόοδο προς τον καλύτερο συντονισμό των φορολογικών πολιτικών και προς καλύτερες μορφές εναρμόνισης[semigr ]

19. ζητείται από την Επιτροπή και το Συμβούλιο να εισαγάγουν στο σχέδιο του κώδικα δεοντολογίας, μεταξύ άλλων, τα ακόλουθα γενικά στοιχεία, με τις μορφές και τους τρόπους που προβλέπονται από τις τεχνικές και νομικές αρμόδιες υπηρεσίες για το ζήτημα αυτό:

α) έναν σαφή περιορισμό των φορολογικών επιβαρύνσεων που εφαρμόζονται βάσει του κώδικα συμπεριφοράς, προκειμένου να περιοριστεί και να απαγορευθεί κάθε αρνητική συνέπεια σε κοινοτικό επίπεδο[semigr ]

β) έναν γενικό κανόνα για το stand-still που θα αποφεύγει την επιδείνωση της σημερινής κατάστασης και θα προβλέπει μορφές διαβούλευσης όσον αφορά οιονδήποτε τύπο φορολογικών καινοτομιών που τα κράτη μέλη σκοπεύουν να εισαγάγουν[semigr ]

γ) την επεξεργασία ενός μηχανισμού σταδιακού roll-back που θα προωθεί την αρχή της σύγκλισης στους πλέον ευαίσθητους τομείς σύμφωνα με διαδικασίες που πρέπει να καθορισθούν, μεταξύ των οποίων διαθέτει πρωταρχικό ρόλο η υποχρέωση μη ανανέωσης των φορολογικών μέτρων που δεν είναι συμβατά με τον κώδικα δεοντολογίας[semigr ]

δ) μία ρήτρα γενικού χαρακτήρα που θα καθορίζει το περιεχόμενο του κώδικα δεοντολογίας ως ελάχιστη κοινή βάση που πρέπει να είναι σεβαστή όσον αφορά το επίπεδο της φορολόγησης ή τον καθορισμό της φορολογικής βάσης[semigr ]

ε) τη συνολική διαφάνεια των παραχωρουμένων ελαφρύνσεων, βάσει οιοδήποτε τίτλου, της φορολόγησης των εσόδων των επιχειρήσεων και των τρόπων καθορισμού της φορολογητέας βάσης[semigr ]

στ) κριτήρια για τον καλύτερο καθορισμό των κινήτρων, βάσει οιουδήποτε τίτλου, που παραχωρούνται στις επιχειρήσεις, ούτως ώστε οι ενισχύσεις του κράτους, όπου αναγνωρίζονται από την ισχύουσα νομοθεσία, να μην περιλαμβάνουν επιπλέον φορολογικές ελαφρύνσεις σε σχέση με τους επιδιωκόμενους στόχους και να μην αποτελούν μορφές φορολογικού ανταγωνισμού[semigr ]

ζ) το συντομότερο σύγκλιση απόψεων σχετικά με κάποιους ελάχιστους φόρους επί της κατανάλωσης ενέργειας και της χρήσης του περιβάλλοντος[semigr ]

η) η φορολόγηση των εισοδημάτων του κεφαλαίου των κατοίκων της ΕΕ και των μη μονίμων κατοίκων πρέπει να είναι συντονισμένη, και όχι κατώτερη από ένα ελάχιστο όριο που θα έχει συμφωνηθεί από κοινού[semigr ]

θ) μέτρα που θα καταργούν κάθε μορφή διπλής φορολόγησης επί των εισοδημάτων των διασυνοριακών εργαζομένων και τους άλλους φορολογικούς περιορισμούς προληπτικής και ασφαλιστικής φύσης που θα μείωναν την κινητικότητα στο εσωτερικό της Ένωσης[semigr ]

ι) αρμοδιότητες και εξουσίες που θα αναλάβει η Επιτροπή προκειμένου να εξασφαλίσει την τήρηση των συμφωνιών[semigr ]

20. επιφυλάσσεται του δικαιώματός του να εξετάζει τις προτάσεις που διατυπώνονται κατά τη διάρκεια των εργασιών της Ομάδας υψηλού επιπέδου, προκειμένου να τις αξιολογεί, υπό το φως της προστασίας των συμφερόντων των μεμονωμένων ευρωπαίων πολιτών, και ζητεί από την Επιτροπή και από το Συμβούλιο να είναι συνεχώς και έγκαιρα πληροφορημένο επί του ζητήματος αυτού[semigr ]

21. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο, καθώς και στις κυβερνήσεις και τα κοινοβούλια των κρατών μελών.